Ach, wie churzen üsi Tage!  Ach, wie flieht die schöni Zyt!  Alle Flüene möcht is  chlage,  Was mer schwär am Härze lyt.  Ig u d'Chnabe  Müessen abe  Vom liebe Bärg i ds Tal.  Un es isch so schön hie obe,  Schöner chuum i ds Chünigs Saal.    Üsi liebe Schwalmli wyche,  U das Hermli wysset o.  Gseht er dert! d'Flüeh Lerchli stryche  Wäger gäge d'Teufi scho.  Abe n abe  Mit de Chnabe,  Dütet das, vom Berg i ds Tal!  's isch gly nimme schön hie obe,  Alli Schöni stirbt eismal.